Kazas sēklis
Kazas sēklis ir neliela, jauna palienes sala Rīgā, Zemgales priekšpilsētā. Tā atrodas Daugavas lejtecē pie kreisā krasta, starp Bieķengrāvi un Mazo Daugavu, augšpus Lucavsalas. No Lucavsalas Kazas sēkli atdala 30—50 metrus plata atteka. Ar Lucavsalu Kazas sēkli savieno divi nelieli tiltiņi. Sala ir trijstūrveida formas, salas garums ir 0,7 km, bet platums 0,5 km.